Azhad Harraz

Azhad Harraz Arman (lahir 9 Mei 2003) ialah seorang pemain bola sepak profesional Malaysia. Dia bermain sebagai penyerang untuk Sabah dalam Liga Malaysia.

Kerjaya

Kelab 
Azhad membuat penampilan sulung profesionalnya bersama pasukan FAM-MSN dalam Liga Perdana Malaysia 2021 . Dia menjaringkan 8 gol pada musim pertamanya.  Pada musim yang sama beliau telah dicalonkan untuk penyerang terbaik dan anugerah pemain muda terbaik di Anugerah Bola Sepak Kebangsaan FAM. 

Pada 28 November 2021, Azhad menandatangani kontrak selama 4 tahun dengan Sabah .

Antarabangsa 
Pada Oktober 2021, Azhad menerima panggilan pertamanya untuk mewakili Malaysia B-23 bagi kelayakan Piala Asia B-23 AFC 2022 . Dia bermain dalam perlawanan terakhir menentang Thailand ketika Malaysia menempah tempat ke pusingan akhir Piala Asia B-23 AFC 2022 .

Rujukan 

Pemain bola sepak Malaysia
Pemain Sabah FC
Orang dari Sabah
Orang Bajau
Orang hidup
Kelahiran 2003